Tere Ishq Ki Diwangi

Thu, 06 Mar 2025 12:18:43 +0000

Promo:

वो उसकी ज़िंदगी में एक तूफान की तरह आया था—सब कुछ उजाड़ने, सब कुछ तबाह करने। मगर जिसे वो एक खेल समझ रहा था, वो उसकी अपनी क़ैद बन जाएगा, ये उसने सोचा नहीं था...

अखंड राठौर—जिसका नाम ही ख़ौफ़ पैदा करने के लिए काफ़ी था। उसने कभी सोचा भी नहीं था कि उसकी नफ़रत और बदले की आग एक ऐसी लड़की की ज़िंदगी में हलचल मचा देगी, जो उससे लड़ने की हिम्मत भी नहीं रखती थी। इरा—एक मासूम, सीधी-सादी लड़की, जो अपने पिता की आख़िरी ख़्वाहिश को पूरा करने के लिए अभय माल्होत्रा से शादी करने जा रही थी। लेकिन उसकी ज़िंदगी का सबसे बड़ा तूफान अभी आना बाकी था…

अखंड ने उसकी दुनिया में कदम रखा और उसे ऐसे रिश्ते में बाँध दिया, जिसका कोई नाम नहीं था। उसने हर हद पार कर ली, हर लकीर मिटा दी, मगर जब इरा को हमेशा के लिए अपनी ज़िंदगी में बाँधने की बारी आई, वो उसे उसी मोड़ पर छोड़कर चला गया, जहाँ से लौटना इरा के लिए नामुमकिन था।

अब इरा के पास सिर्फ़ सवाल थे—क्या वो बस अखंड की नफ़रत का शिकार थी? या फिर उसके दिल में भी कहीं कोई ऐसी जंग छिड़ी थी, जिसका अहसास उसे खुद भी नहीं था?

ये कहानी सिर्फ़ नफ़रत और जुनून की नहीं, बल्कि उन अनकहे एहसासों की है, जो न चाहकर भी दिल के किसी कोने में घर कर जाते हैं...